嚴格嚟講，Linux呢個詞本身只係表示Linux核心，但係喺實際上大家已經習慣咗用Linux嚟形容成個基於Linux核心，同埋使用GNU 工程各種工具以及資料庫嘅作業系統（亦都叫做GNU/Linux）。基於呢啲組件嘅Linux軟件叫做Linux發行版。一般嚟講，一個Linux發行套件包含大量嘅軟件，比如軟件開發工具，資料庫，Web伺服器（好似Apache），X Window，桌面環境（比如GNOME和KDE），辦公套件（比如OpenOffice.org），等等。